Akāciju iela (Rīga)
Šis raksts ir par ielu Rīgā. Par citām jēdziena Akāciju iela nozīmēm skatīt nozīmju atdalīšanas lapu. Akāciju iela ir iela Rīgā, Kurzemes rajonā, Imantā. Iela sākas no Zolitūdes ielas netālu no dzelzceļa pārbrauktuves (dzelzceļa līnija Rīga—Tukums) un stiepjas paralēli dzelzceļam starp to un Jūrmalas gatvi. Akāciju iela nekrusto nevienu citu ielu un beidzas pie brauktuves, kas ved uz Volvo ledus halli. Kopējais ielas garums ir 330 metri, taču tā sastāv no divām, autotransportam nesavienotām, daļām. Lielākoties iela klāta ar asfaltbetonu, vien īsā posmā ir grants segums. Ielā ir savrupmāju apbūve, taču te atrodas arī viena sabiedriska celtne: sociālās aprūpes pansionāts "Liepa" (adrese Zolitūdes iela 30). Akāciju iela ir izveidota 1932. gadā ar nosaukumu Babītes iela. Kopš 1937. gada nosaukta tagadējā nosaukumā. Akāciju iela ir savienota ar Zolitūdes ielu.